उत्तर : हो गुरुङ समुदायमा ज्ञानको खाडल छ, तर मलाई यसले उल्टै फाइदा दिएको छ । मैंले यो अवस्थालाई फरक तरिकाले ग्रयाप गरें । म निराश भइनँ । बरु खाडल छ, मैंले पुर्नुपर्छ भन्ने लाग्यो । त्यसैले धेरै ज्ञान मैंले बटुल्नु आवश्यक छ भन्ने लाग्यो । यदि गुरुङ समुदायमा त्यस्तो खाडल हुन्थेन भने, शायद ममा त्यो सोच नै पलाउने थिएन । म कुनै एउटा क्षेत्रको ज्ञानमा सीमित हुन्थें होला, त्यसैमा सन्तुष्ट भएर बस्थे होला । तर त्यही खाडल भइदिएर नै अन्य विविध क्षेत्रका ज्ञान हासिल गर्न म बाध्य भएँ, तत्पर भएँ । मैंले आफनो विषय मात्र अध्ययन गरिनँ, अन्य धेरै कुराहरु आपैंmले अध्ययन गर्दै गएँ । खाडल हुनु राम्रो कुरा थिइन, तैपनि भित्र राम्रो कुरा खोजें । जसको परिणाम, आज म यो ठाऊँमा छु ।
